b'\n_START_ARTICLE_\nPohjanlahti (Kangasala)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 3,2 hehtaaria ja se on 400 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Se sijaitsee Kontti-Kertun m\xc3\xa4en pohjoispuolella kalliomurrokseen muodostuneeseen painaumaan. J\xc3\xa4rven ymp\xc3\xa4rill\xc3\xa4 on peltoalue, joka on rannan l\xc3\xa4hell\xc3\xa4 olevan metsik\xc3\xb6iden takana. J\xc3\xa4rvell\xc3\xa4 ei ole kartan mukaan saaria. Sen rantaviivan pituus on 1,0 kilometri\xc3\xa4 ja sen rannat ovat mets\xc3\xa4\xc3\xa4 tai pellonreunaa. Sen rantaan on rakennettu yksi vapaa-ajan asunto.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) L\xc3\xa4ngelm\xc3\xa4veden alueella (35.72), jonka L\xc3\xa4ngelm\xc3\xa4veden l\xc3\xa4hialueeseen (35.721) se kuuluu. J\xc3\xa4rven vedenpinnan korkeus on 84,5 metri\xc3\xa4 mpy. Siihen on johdettu kaksi merkitt\xc3\xa4v\xc3\xa4\xc3\xa4 ojaa. J\xc3\xa4rven pohjoisrantaan laskee pitk\xc3\xa4 pelto-oja luoteesta ja sen kaakkoisrantaan laskee Pietij\xc3\xa4rven laskuoja. T\xc3\xa4h\xc3\xa4n yhtyy Vierikkavuoren etel\xc3\xa4puoliset ojat. Pohjanlahden laskuoja on 200 metri\xc3\xa4 pitk\xc3\xa4 ja se laskee L\xc3\xa4ngelm\xc3\xa4veden Noksioislahteen.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa Noksioislahti oli pitempi kuin se on nyky\xc3\xa4\xc3\xa4n. L\xc3\xa4ngelm\xc3\xa4veden vedenpinnan aleneminen on lyhent\xc3\xa4nyt lahtea ja siit\xc3\xa4 on kuroutunut erilleen Pohjanlahti.'